

**KONFEDERÁCIA ODBOROVÝCH ZVÄZOV SLOVENSKEJ REPUBLIKY**

 

Materiál na rokovanie

HSR SR 20.8.2018

 bod 15

S T A N O V I S K O

**k návrhu zákona** **o Národnom jadrovom fonde a o zmene a doplnení zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov**

1. **Popis materiálu**

Návrh novely:

* ponecháva v platnosti hlavné črty existujúceho modelu finančného zabezpečenia záverečnej časti mierového využívania jadrovej energie v SR a pôsobnosti Národného jadrového fondu,
* rozširuje oblasť zodpovednosti štátu v záverečnej časti aj o činnosti vyraďovania jadrových zariadení z prevádzky a dlhodobého skladovania vyhoretého jadrového paliva,
* vytvára nový, efektívny, transparentný a spravodlivý spôsob stanovovania výšky povinných príspevkov a povinných platieb do Národného jadrového fondu, ktorý je nezávislý od aktuálnej situácie na trhu s elektrinou,
* rozširuje povinnosť odvádzať povinné platby do Národného jadrového fondu aj na ostatné jadrové zariadenia, ktoré sa budú v budúcnosti vyraďovať z prevádzky,
* špecifikuje štruktúru a rozsah oprávnených nákladov hradených z prostriedkov Národného jadrového fondu,
* precizuje zodpovednosť subjektov pôsobiacich v záverečnej časti mierového využívania jadrovej energie s povinnosťami definovanými atómovým zákonom vo vzťahu k nakladaniu s vyhoretým jadrovým palivom a rádioaktívnymi odpadmi.
1. **Stanovisko KOZ SR**

KOZ SR považuje účelnosť, hospodárnosť a správnosť nakladania s finančnými prostriedkami Jadrového fondu za dôležitý nástroj znižovania koncovej ceny elektriny pre domácnosti.

**KOZ SR požaduje zverejňovanie podielového príspevku na oprávnených nákladoch spojených s výrobou, vyradením, odstavením a následnou likvidáciou zariadení a odpadu jadrových zariadení na faktúre každej domácnosti (resp. odberného miesta).**

1. **Závery a odporúčania**

KOZ SR s pripomienkou odporúča predložený návrh zákona na ďalšie legislatívne konanie.